05/03/2018 | Administración LocalMunicipal
Arzúa
Anuncio para a contratación das obras de demolición do sexto andar e último no edificio n.º 2 da rúa de Lugo (Arzúa) e posterior construción da cuberta do mesmo, incluíndo a previa elaboración dos proxectos técnicos

ANUNCIO DE LICITACIÓN 1. Entidade adxudicadora. a) Organismo: Concello de Arzúa (A Coruña). b) Dependencia que tramita o expediente: Secretaría. c) Obtención de documentación e información: na páxina web do Concello.1) Domicilio: r/ Santiago, n.º 2 2) Localidade e código postal: Arzúa, 15810 3) Teléfono 981500000 4) Telefax 981500914 5) Correo electrónico: irene. couselo@concellodearzua. com 6) Dirección de internet do perfil do contratante: www.concellodearzua.com 7) Data límite de obtención de documentación e información: antes de que remate o prazo de dous meses, para a presentación de proposicións.2. Obxecto do contrato. a) Tipo: mixto de obra e servizo, conforme ao disposto no artigo 6 n.º 1 e 12 do TRLCSP, xa que se contratan conxuntamente a elaboración do proxecto técnico e a execución das obras, en aplicación do disposto no artigo 124 da referida norma. b) Descrición: contratación por procedemento aberto das obras de demolición do sexto andar e último no edificio n.º 2 da rúa de Lugo (Arzúa) e posterior construción da cuberta do mesmo, incluíndo a previa confección dos proxectos técnicos. c) Lugar de execución: Arzúa. d) Prazo de execución: 1. Prestación de servizo de redacción de proxecto técnico: dous meses dende a formalización do contrato.2. Execución da obra: seis meses, contados dende a data da aprobación do proxecto técnico de execución, ou dende a data en que se produza o desaloxamento efectivo dos veciños das plantas afectadas pola demolición, se esta data fose posterior. e) Admisión de prórroga: o prazo contractual só se prorrogará se se condicionan as circunstancias e requisitos esixidos pola lexislación vixente. f) CPV (referencia de nomenclatura): CPV2008:45110000 e CPV2008:45200000.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: I. Criterios non avaliables mediante fórmulas, dependentes dun xuízo de valor. ata 80 puntos: – Valoración do proxecto básico. de 0 a 30 puntos. – Medidas de seguridade extraordinarias a adoptar. de 0 a 20 puntos. – Grao de coñecemento, experiencia profesional e idoneidade dos medios humanos adscritos para o desenvolvemento dos traballos. de 0 a 30 puntos. II. Criterios de valoración de aplicación automática mediante fórmulas. ata 20 puntos. – Oferta económica. de 0 a 10 puntos. – Mellora do importe da póliza de seguro na modalidade de responsabilidade civil extracontractural esixida na cláusula 18.ª do prego, con obxecto de cubrir os danos materiais e/ou corporais e os prexuízos económicos ocasionados a terceiros, con respecto ao límite xeral mínimo fixado de 3.000.000 €. de 0 a 10 puntos.4. Prezo do contrato: 233.033,62 € (192.589,77 € prezo sen IVE, máis 40.443,85 € en concepto de IVE ao 21%). a) Para posibles desaloxamentos: fíxase unha cantidade máxima de 50.000 €. b) Revisión de prezos de contratación: Non poderán ser obxecto de revisión.5. Garantías esixidas. Provisional: non se esixe Definitiva (%): 5% do importe de adxudicación do contrato, sen incluír o IVE. Complementaria: equivalente ao 5% do importe de adxudicación, excluído o IVE. Esta garantía constituirase separadamente e poderá ser devolta unha vez que se formalice a acta de recepción.6. Requisitos específicos do contratista. a) Clasificación (grupo, subgrupo e categoría) (no seu caso): non se esixe, pero a clasificación no grupo C, subgrupos 1, 2, 4, 6, 7, 8 e 9, categoría 2 servirá para acreditar a solvencia. b) Solvencia económica e financeira e solvencia técnica e profesional: esixirase de conformidade co previsto na cláusula 11.ª n.º 2, punto 1.1, letra K do prego de cláusulas administrativas particulares.7. Presentación de ofertas ou de solicitudes de participación. a) Data límite de presentación: dous meses dende o día seguinte ao da publicación do anuncio de licitación no último dos boletíns onde apareza (DOGA ou BOP). b) Lugar de presentación: Rexistro Xeral do Concello de Arzúa; a través dos sobres A), B) e C) previstos na cláusula 11.ª n.º 2, punto 1, punto 2 e punto 3, respectivamente, do prego de cláusulas administrativas particulares, podéndose utilizar o sistema de envío por correo, nos termos que figuran na cláusula 11.ª n.º 1 do citado prego.8. Apertura de ofertas. a) Apertura sobre A): no prazo máximo de un mes dende a data de finalización do prazo para presentar as ofertas, a Mesa de Contratación examinará a documentación administrativa e comunicará aos licitadores os defectos ou aclaracións e o prazo para emendar. b) Apertura sobre B): nun prazo non superior a 7 días, a contar dende a apertura da documentación administrativa, en acto público no lugar, data e hora que se comunicarán mediante a súa publicación no perfil do contratante. c) Apertura sobre C): unha vez emitido o correspondente informe polo Comité de Expertos, a Mesa de Contratación procederá en acto público á apertura do sobre C) no lugar, data e hora que se sinale no taboleiro de anuncios e no perfil do contratante. d) Dirección: R/Santiago, 2 - Arzúa (A Coruña) e) Localidade e código postal: Arzúa, 15810 9. Gastos de publicidade: serán por conta do adxudicatario, ata un importe máximo de 1.500 €, que deberá aboar antes da formalización do contrato.10. Outros gastos: de conformidade co previsto na cláusula 21.ª n.º 3 do prego de cláusulas administrativas particulares. Arzúa, 14 de febreiro de 2018. O alcalde Asdo.: José Luis García López